એ ક્યા મૂળ તરફ રેડીક્લાઇઝ થાય છે એ પરથી નક્કી થાય છે કે એને સારું કર્યું કે ખોટું . જેમ કે કોઈ માણસ જો વેદાંત તરફ રેડીકલાઈઝ થાય તો તે સમગ્ર જીવસૃષ્ટિને સનાતન ધર્મના અદ્વૈતના વિજ્ઞાાન મુજબ એક માનતો થઈ જાય છે. એ દરેક જીવને તેની પ્રકૃતિ મુજબ પાંગરવાની તક આપે છે અને ધ્યાન રાખે છે કે કોઇ એક જીવ બીજા જીવ પર પોતાનો માર્ગ થોપી બેસાડવાની કોશિશ ના કરે. કોઈ જીવ ખાલી પોતાનો માર્ગ જ સાચો છે એવી જોહુકમી બીજા સામે ન કરે. આમ, વેદાન્ત તરફ રેડીક્લાઇઝ થવું એ એક શ્રેષ્ઠ માનવ બનવાનું લક્ષણ છે. પણ જો કોઈ બ્રાહ્મણવાદ તરફ રેડીક્લાઇઝ થાય છે તો એ બ્રાહ્મણવાદના એ બધા ભ્રષ્ટ બનેલા નિયમો દુનિયામાં સ્થપાય એની કોશિશ કરવા લાગે છે અને હિંદુ ધર્મને જ્ઞાાનવીહીન ક્રિયાકાંડો કરતા બ્રાહ્મણોની સત્તામાં બાંધી રાખવાની કોશિશ કરે છે. તેનું રેડીક્લાઈઝેશન સમાજ માટે હાનિકારક છે. જો કોઈ સુફીઝમના વૈદિક ઇસ્લામ તરફ રેડીક્લાઇઝ થાય છે તો તે 'મુસ્લિમ' (સ્થિતપ્રજ્ઞા) શબ્દનો અર્થ સાકાર કરવા પોતાની ઇચ્છાઓ ઇશ્વર-અલ્લાહની ઇચ્છામાં ભેળવી દે છે અને સમગ્ર સૃષ્ટિને અદ્વૈત અલ્લાહનું સર્જન માની પ્રેમ કરતો થઇ જાય છે. તે સમજી જાય છે કે દરેક મનુષ્ય જાતે જ મુસ્લિમ બની શકે છે, ના તે કોઈ બીજાને મુસ્લિમ બનાવી શકે છે ના કોઈ બીજો તેને મુસ્લિમ બનાવી શકે છે. આમ, તેનું રેડીક્લાઇઝેશન ઇચ્છનીય છે. પણ જો કોઈ આરબના વહાબી ઇસ્લામ તરફ રેડીક્લાઇઝ થાય છે તો તે મુસ્લિમ વેશભૂષા ધારણ કરવાને જ મુસ્લિમ હોવું માની લે છે. અને દુનિયામાં દરેક પર મુસ્લિમ વેશભૂષા અને કાયદાઓ થોપવા નીકળી પડે છે. અને જે તે વેશભૂષા અને કાયદા માટે તૈયાર ન થાય તેની હત્યા કરવા તત્પર બને છે. આમ, એ માણસનું રેડીક્લાઇઝેશન સમગ્ર માનવજાતિ માટે ખતરનાક છે.